label_title: Παγκόσμια έκθεση του Παρισιού το 1900
label_desc: Η Παγκόσμια Έκθεση του Παρισιού το 1900 ήταν μια παγκόσμια έκθεση που πραγματοποιήθηκε στο Παρίσι της Γαλλίας, από τις 14 Απριλίου έως τις 12 Νοεμβρίου 1900, για να γιορτάσει τα επιτεύγματα του περασμένου αιώνα και να επιταχύνει την ανάπτυξη στον επόμενο. Η έκθεση, την οποία επισκέφτηκαν σχεδόν 50 εκατομμύρια άτομα, παρουσίασε πολλές τεχνολογικές καινοτομίες, όπως τον τροχό Grande Roue de Paris Ferris, το κινούμενο πεζοδρόμιο, πετρελαιοκινητήρες, ομιλούσες ταινίες, κυλιόμενες σκάλες και το τηλεγράφωνο (την πρώτη μαγνητική συσκευή εγγραφής ήχου) και έκανε διεθνώς γνωστό το στίλ αρ νουβό. Επιπλέον, παρουσίασε τη Γαλλία ως μια μεγάλη αποικιακή δύναμη μέσω πολλών εκθεσιακών περιπτέρων χτισμένων στο λόφο του παλατιού του Τροκαντερό. Σημαντικές κατασκευές της έκθεσης που παραμένουν στις μέρες μας περιλαμβάνουν το Grand Palais, το Petit Palais, το Pont Alexandre III, το σιδηροδρομικό σταθμό Gare d'Orsay (πλέον Musée d'Orsay ) και δύο πρωτότυπες εισόδους σταθμών μετρό του Παρισιού από τον Hector Guimard .